open-index/open-wikipedia-markdown huggingface dataset:
Anders Uppström

**Anders Uppström** (født 29. juni 1806 i Hammarby i Gästrikland i Sverige, død 21. januar 1865 i Uppsala) var en svensk språkforsker.

## Priser og utmerkelser
*1854 – Kungliga priset

## Referanser


## Kilder
*
*
Antiphonarium Benchorense

**Antiphonarium Benchorense** (engelsk: *Antiphonary of Bangor*, *Det bangorske antifonale*) er en historisk liturgisk sangbok (antifonale) fra 500-tallet skrevet på Irland . Boken tilhøre de eldste bevarte salmesamlingene og forvares på Det ambrosianske bibliotek i Milano.

## Boken
Antiphonarium Benchorense er skrevet på latin og skriften omfatter syv deler , där:

* Del 1 inneholder 6 kantikler
* Del 2 inneholder 12 hymner
* Del 3 inneholder 69 bønner til tidebønnen
* Del 4 inneholder 17 særskilte bønner
* Del 5 inneholder 70 lovsanger (versikler)
* Del 6 inneholder Credo
* Del 7 inneholder Pater noster

## Historie
*Antiphonarium Benchorense* ble trolig skrevet mellom årene 680 til 691 ved Bangor kloster i Bangor i nåværende Nordirland . En liste over klosterets abbeder i boken slutter med munken *Cronanus* som døde i år 691, noe som sikkerstiller et tidligst mulige sluttdatum. Boken kan imidlertid ha blitt påbegynt så tidlig som i slutten på 500-tallet da klosteret ble grunnlagt.

På 700-tallet ble boken bragt, trolig av munken *[[Columbanus]]* , til Bobbio kloster i Piacenzaprovinsen i det nordlige Italia. Hensikten kan ha vært å sikre skriftet fra danske vikingers herjinger.

I 1606 kom boken så til det ambrosianske bibliotek på initiativ av kardinal Federico Borromeo, der den senere ble gjenoppdaget av historikeren Ludovico Antonio Muratori . Muligens kan det bevarte eksemplaret også være en ny kopi som ble skrevet på Bobbioklosteret etter overflyttingen , noe skriftstilen kan antyde og noe som også Muratori skriver i sitt forord til manuskriptet.

## Utgaver og litteratur
* Ludovico Antonio Muratori: *Anecdota Bibliothecae Ambrosianae* IV, Padova 1715, s. 119–159
* Frederick Edward Warren: *The antiphonary of Bangor – an early Irish manuscript*. 2 bind, 1893–1895 (Henry Bradshaw Society, IV,10)
* Ezio Franceschini: *L'antifonario di Bangor*, 1941

## Referanser


## Eksterne lenker
* Antiphonarium Benchorense utgave fra år 1895 på Archive.org
* The Antiphonary of Bangor: an early Irish manuscript
* Meadhbh Nic an Airchinnigh, Dáibhí Ó Cróinín: *The Foundations of Irish Culture – Irish Manuscripts on the Continent AD 600 – AD 850*: Orationale - 'The Bangor Antiphonary'
* Earlier Latin Manuscripts: 3/311  (Netzadaption der Codices Latini Antiquiores)
Francesco Maria Richini

**Francesco Maria Richini**, også stavet *Ricchino* (født 9. februar 1584 i Milano, død 24. april 1658 i Milano) var en italiensk byggmester, arkitekt og skulptør under ung- og høybarokken. Han virket i hovedsak i Milano.

## Referanser


## Kilder
* Wittkower, Rudolf, *Art and Architecture in Italy 1600-1750*. Harmondsworth: Penguin Books 1986.
Ilias Picta

**Ilias Picta** (*Den illustrerte Iliaden*), ofte også **Ilias ambrosiana** (*Den ambrosianske Iliaden*)  er den eneste bevarte illustrerte versjonen fra antikken av det greske eposet «Iliaden» av Homer. Verket er fra 500-tallet og forvares i dag på Det ambrosianske bibliotek.

## Boken
*Ilias Picta* er en samling med 51 illustrerte pergamentfragment med sammenlagt 58 bilder  om handlingen i Iliaden. Bildene viser stor variasjon i sin sammensetning og stilistiske forskjeller fra enkle scener til komplekse scener. Dette antyder at boken ble til over en lengre tid og troligen av flere kunstnere .

Bokens arkivnummer i Det ambrosianske bibliotek er *F 205 inf* .

*Ilias Picta* er sammen med Codex Vaticanus og Vergilius Romanus de eneste bevarte eksemplarer av illustrerte manuskripter fra antikken.

## Historie
*Ilias Picta* ble trolig til i Alexandria  eller i Konstantinopel mellom 493 og 508 . Tidsrammen baseres på italienske kunsthistorikeren Ranuccio Bianchi Bandinelli og bygger blant annet på mangelen på grønn farge i bildene, noe som var den tidens dominereade farge i øvrig kunst.

På slutten av 1500-tallet kom boken i italienske samleren Gian Vincenzo Pinelli eie. Etter dennes død i 1601 kjøpte kardinal Federico Borromeo i år 1608 hele Pinellis samling med ca 8.500 bøker til Det ambrosianske bibliotek .

År 1811 återupptäcktes boken i bibliotekets arkiv og man oppdaget da tekst bak noen bilder. Man bestemte seg da for å utføre en systematisk undersøknelse av hele boken og dette oppdrag ble gitt til kardinal Angelo Mai . Det framkom da at teksten var skolier til Iliaden skrevne i majuskelskrift som lignede romersk uncialskrift til forskjell fra billedtekstene.

## Referanser
* 


## Eksterne lenker
* 
* om Ilias Picta, ArtValley.org
* Bilder fra Ilias Picta, The Australian National University
Leo Mathisen

**Hans Leo Mathiassen** (født 10. oktober 1906, død 16. desember 1969) var en dansk pianist, sanger, komponist, arrangør og orkesterleder.

I årene 1936–51 innspilte Leo Mathiesen en rekke plater med eget orkester, ofte med egne komposisjoner som *Take it Easy Boy Boy* og *To be or not to be*. Han var en av jazzens pionerer i Danmark og hadde en stor musikalsk begavelse med  fremtredende evner som entertainer.

## Referanser


## Eksterne lenker
*
Giuseppe Parini

**Giuseppe Parini** (født 23. mai 1723 i Bosisio nord for Milano, død 15. august 1799 i Milano) var en italiensk poet.

## Biografi
Etter presteeksamen, som ikke førte til prestevielse idet han hadde store helseproblemer med lammelser, virket Parini som informator i adelige hus. Sitt intime kjennskap av disse miljøer utnyttet han i sitt mest berømte verk, *Il giorno* (1763-1766), et satirisk epos som skildrer en ung adelsmanns dag fra morgen til kveld. I opplysningstidens ånd har Parini også skrevet en rekke andre verk på prosa og vers, blant annet oder. Hans *Opere* ble utgitt 1801-1804.

## Referanser


## Kilder
* *[[Svensk uppslagsbok]]*. Malmö 1931.

## Litteratur
*Giulio Ferroni: *La letteratura dell'Illuminismo (1690-1789)*, i Giulio Ferroni et al. (a cura di): *Storia della Letteratura Italiana*, vol. 8, Milano, Mondadori, 2006, SBN IT\ICCU\IEI\0252594.
*Salvatore Guglielmino e Hermann Grosser: *Storia letteraria dal secondo Cinquecento al primo Ottocento*, i Salvatore Guglielmino og Hermann Grosser (a cura di), *Il sistema letterario 2000*, Milano, Principato, 2001, ISBN 88-416-1313-0.
*Giuseppe Nicoletti: *PARINI, Giuseppe*, i *Dizionario Biografico degli Italiani*, vol. 81, Roma, Istituto della Enciclopedia Italiana, 2014, SBN IT\ICCU\RMG\0296237. URL consultato il 27 luglio 2017.
*Giuseppe Nicoletti: *Parini*, Roma, Salerno Editrice, 2015, ISBN 978-88-8402-958-4.
Arendals Bomuldsvarefabrik

**AS Arendals Bomuldsvarefabrik** var en tekstilfabrikk fra 1897 ved Langsævannet i Barbu kommune.

I 1890-årene ble det tatt initiativ til å bygge en tekstilfabrikk ved Arendal. Da byen hadde begrenset areal, ble beliggenheten lagt til Torbjørnsbu gruver i Barbu kommune, som den gang omkranset Arendal. 100.000 kr ble reist i aksjekapital og en kunne sette i gang med bygging av fabrikken. Det var Julius Mortensen, som eide «Julius Mortensen Manufaktur og Kaapeforretning» og A. T. Raaum fra Brevik, som hadde manufakturforretning i Toldbodgaten i Arendal sentrum, som sto bak prosjektet.

Tomt ble kjøpt av godseier Treschow fra Larvik.  Bygget ble opprinnelig i mur med to etasjer, og hadde 64 vevstoler. Hele langsiden av bygget hadde store vinduer slik at lokalene var godt opplyst.

Etter en frivillig auksjon i 1902  gikk Terje Mørland inn som hovedaksjonær. I 1919 overtok et nytt selskap med Victor Herlofsen som eier, og i 1931 ble driften overtatt av Arendal Textilfabrikk A/S. I 1949 var fabrikken utvidet til 100 vevstoler. Bygget ble også oppført en ekstra etasje og fikk montert utvendig heis på baksiden, med fikk et samlet areal på nær 4000 kvadratmeter.  

Da tekstilproduksjonen oppførte grunnet hard konkurranse, ble bygget brukt til flere typer næringsvirksomhet inntil Arendal kommune kjøpte bygningen i 1992 med omtrent 50 dekar tomt, inkludert Torbjørnsbu gruver med flere dagbrudd.

Det ble så bestemt at bygningen skulle brukes i utstillingssted for kunst, og kunstneren Leonard Rickhard ble brukt som konsulent for utformingen av utstillingslokalene, og bygget fikk navnet  Bomuldsfabriken Kunsthall. Galleriet i første etasje åpnet i 1994, og kunstsamlingen i andre etasje ble offisielt åpnet 23. november 1996.

## Referanser
Daniel Danielsen

**Daniel Danielsen** er navnet til flere personer:

* Daniel Danielsen (1879–1957), lærer og rektor ved Hornnes landsgymnas
* Daniel Danielsen (1894–1980), færøysk politiker
* Daniel Jacob Danielsen (1838-1923), færøysk sysselmann og politiker
* Daniel J. Danielsen (1871-1916), færøysk misjonær og predikant
* Daniel Danielsen Trosner (1691-1741), norsk sjømann og forfatter
* Daniel Danielsen Grønnestad(1879-1912), norsk musiker
Daniel Danielsen (1879–1957)

**Daniel Andreas Danielsen** (1879–1957) var en norsk lærer og rektor ved Hornnes landsgymnas.

## Liv
Han var sønn av skipsfører Mads Danielsen (1845–1921) og Anne Martine Pedersdotter, og vokste opp på Askerøya. Etter middelskoleeksamen i Tvedestrand ble han elev ved Hauges minde i Kristiania og tok *[[examen artium]]* som privatist. Som gymnasiast var han venn med Adolf Hoel. Fra 1898 studerte han realfag og fullførte studiene i 1903.

Samme år ble han ansatt som adjunkt ved Kristiansand katedralskole. I 1923 ble han ansatt som rektor ved Hornnes landsgymnas, som da ble offentlig skole. Han hadde denne stillingen til 1950.

Ved siden av arbeidet i skolen interesserte Danielsen seg for botanikk, geologi og lokalhistorie. Han utga en rekke avhandlinger om geologien på Sørlandet, særlig kvartærgeologi. Han skrev også om sørlandske stedsnavn, og oversatte lærebøker til nynorsk. I *[[Syn og Segn]]* skrev han populærvitenskapelige artikler. Fra 1910 til 1918 var han formann i Kristiansand mållag. Han var også medlem av bystyret i Kristiansand.

## Referanser


## Litteratur
* 
*
Malayopsebium

* Se Systematisk inndeling

***Malayopsebium*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En ganske liten, slank, mørk trebukk med noe forkortede dekkvinger som ikke dekker hele flygevingene eller bakkroppen. Hele dyret har blålig metallglans. Antennene er noe kortere enn kroppen, svakt sagtakkede. Pronotum er ujevnt sylindrisk, noe lengre enn bredt. Dekkvingene dekker omtrent en tredjedel av bakkroppen er avsmalnende bakover og hra hver sin avlange, gulaktige flekk. Beina er middels lange, bakbeina mye lenger og kraftigere enn de andre.

## Utbredelse
Arten lever på Borneo (Sabah).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Psebiini Lacordaire, 1869
******** Slekten *Malayopsebium* Niisato, 2016
********* *[[Malayopsebium coerulea]]* Niisato, 2016

## Kilder
* Liste over slektene
* Katalog med utbredelsesdata 

## Eksterne lenker
* Bilder av artene 
* 
*
Catorthontus

* Se Systematisk inndeling

***Catorthontus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En nokså liten, brungul trebukk med svarte tegninger. Dekkvingene er kraftig innsmalnende på innersiden slik at det blir en kileformet glipe mellom dem i midten. Antennene er forholdsvis korte. Hodet er gulaktig med en svart stripe mellom fasettøynene og en trekantet, svart flekk i bakhodet. Pronotum er rundet, med to svarte tverrbånd som på hver side av midten er utvidet bakover som trekantede flekker. Dekkvingene har tynne, mørke skråstreker, ved roten med en avøang, blank knøl på hver side midt mellom scutellum og "skulderen".

## Utbredelse
Arten er utbredt i Brasil og Ecuador.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Catorthontus* Waterhouse, 1880  
********* *[[Catorthontus collaris]]* Waterhouse, 1880

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Knut Kopperstad

**Knut Andreas Kopperstad** (født 1. oktober 1859 i Herøy, død 5. august 1936) var en norsk redaktør og språkforsker.

## Liv
Han var sønn av fiskeren Arne Eirikson Hatløy(1818-1914), Ulstein, men tok navnet Kopperstad, da han flyttet til Kopperstad (Herøy kommune) og fikk plass-seddel i 1861. Moren het Pauline Frøystad (1820–1902). Etter å ha gjennomgått folkeskolen i Herøy ble han handelsbetjent hos landhandler Gustav Wiig i Flåvær, før han ble ansatt på kontoret hos overrettssakfører Olaf Madsen i Ålesund. I fritiden fortsatte han å studere, og kom i 1880 inn på Ålesund latinskole. Året etter tok han middelskoleeksamen og begynte ved Hauges minde i Kristiania. Her fikk han *[[examen artium]]* i 1883. De neste årene studerte han teologi, samtidig som han livnærte seg som lærer. Han ble *[[cand. theol.]]* i 1890.

Fra 1892 til 1894 var han emissær for Santalmisjonen. I 1894 ble han ansatt som redaktør for *[[Nationalbladet]]*, og var en tid medredaktør for *[[Eidsvold (avis)|Eidsvold]]*, etter at denne hadde blitt slått sammen med *Nationalbladet* i 1900. I 1901 var sekretær i Norges venstreforening, og fra 1902 til 1903 medredaktør for *[[Dagbladet]]*. I 1903 ble han rammet av hjerneblødning. Senere livnærte han seg av journalistikk, og fra 1908 til 1925 som korrekturleser ved Centraltrykkeriet. Som eldre mann bodde han i Herøy.

Kopperstad var en ivrig målmann. Han utga artikler om sunnmørsk og om stedsnavn på Sunnmøre i *[[Maal og Minne]]*.

## Referanser


## Litteratur
*
Immanuel Ross

**Immanuel Christian Grave Ross** (født 14. mai 1842 i Holum, død 21. august 1923 i Os) var en norsk lærer, filolog og arkeolog.

## Liv
Han var sønn av sogneprest Hans Christian Ross (1797–1871) og Magdalene Cathrine Edler Meyer, og bror av filologen Hans Ross. Etter å ha blitt privat dimittert i 1861 studerte han filologi. Han ble ansatt som lærer ved Tanks skole i Bergen i 1866 og beholdt denne stillingen helt til han gikk av i 1904. Fra 1867 til 1870 var han dessuten en av bestyrerne ved en privat latinskole i Bergen. Som pensjonist bodde han i Hagavik i Os.

I 1871 deltok Ross ved stiftelsen av en avdeling av Foreningen til norske Fortidsmindesmerkers Bevaring i Bergen, og var i flere år medlem av styret. På vegne av foreningen utførte han arkeologiske utgravninger flere steder på Vestlandet, og skrev innberetninger om undersøkelsene i foreningens årsberetninger. Blant annet registrerte han bygdeborgene på Vestlandet.

Han utga også flere lærebøker, samt skrev skjønnlitteratur og lokalhistoriske beskrivelser fra Bergen.

## Litteratur
* 
* Haakon Shetelig: «Ross, Immanuel Christian Grave», i
EM i friidrett 2018 – 400 meter kvinner

**400 meter for kvinner** under EM i friidrett 2018 ble arrangert på Olympiastadion i Berlin 8, 9. og 11. august 2018.
 
## Rekorder

## Program

## Resultater
### Runde 1

De første to i hvert heat (Q) og de seks raskeste eller (q) gikk videre til semifinaler.

### Semifinaler
De to første (Q) og de to raskeste ellers (q) kvalfiserte seg til finalen.

*Utøvere som var direktekvalifisert til semifinalene

### Finale
Resultatene i finalen var som følger:

## Referanser


## Kilder
*European Athletics - 400m Women
Basunblomst

* rosebasunblomst (*Incarvillea&nbsp;delavayi*)
* praktbasunblomst (*Incarvillea&nbsp;mairei*)

**Basunblomst** (*Incarvillea*) er ei slekt i trompettrefamilien.

Artene er ett- eller flerårige urter med opprett eller krypende vekst. Noen har stengel, mens andre er stengelløse. Bladene er hele eller enkelt- til tredobbeltfinnete. Blomsterstanden er en endestilt klase. Begerrøret er klokkeformet med fem tenner. Kronrøret er rødt eller gult og trompetformet med fem avrundede kronfliker. Det er fire pollenbærere. Fruktene er avlange kapsler som sprekker opp på langs så de mange små, flate frøene kan slippes fri. Frøene har enten gjennomsiktige vinger eller hår.

De fleste artene i trompettrefamilien er tropiske trær eller lianer, men basunblomst er urter som vokser opptil 5500 moh. i asiatiske fjell. Slekta omfatter om lag 16 arter og er utbredt i Afghanistan, Bhutan, India, Kashmir, Kina, Kasakhstan, Kirgisistan, Mongolia, Nepal, Pakistan, Tadsjikistan, Turkmenistan og Usbekistan.

Flere av artene dyrkes i hager som stauder eller ettårige sommerblomster. Den vanligste er rosebasunblomst (*Incarvillea delavayi*). 

Det vitenskapelige navnet *Incarvillea* hedrer Pierre Noël Le Chéron d’Incarville, en fransk misjonær som studerte plantelivet i Kina.

## Litteratur
* 
* 
* 
* 

## Eksterne lenker
*
Smuglerne

**Smuglerne** kan referere til blant annet:                       

* Smuglerne (stumfilm) fra 1913
* Smuglerne (1955) amerikansk film regissert av Fritz Lang
EM i friidrett 2018 – 800 meter kvinner

**800 meter for kvinner** under EM i friidrett 2018 ble arrangert på Olympiastadion i Berlin 7, 8. og 10. august 2018.

## Rekorder

## Program

## Resultater

### Runde 1

De tre første i hvert heat (Q) og de fire raskeste ellers (q) gikk videre til semifinalene.

### Semifinaler

De tre første (Q) og de to raskeste ellers (q) gikk videre til finalen.

### Finale

## Referanser


## Kilder
*European Athletics - 800m Women
Anton Espeland

**Anton Espeland** (født 22. februar 1872 på Tysnes, død 3. desember 1948) var en norsk lærer og historiker.

## Liv
Han tok lærerskoleeksamen fra Stord seminar i 1894, og var i en rekke år lærer i Kristiania. I 1925 forlot han læreryrket for å vie seg til historisk forskning. I 1933 ble han *[[dr. philos.]]* ved Norges landbrukshøyskole med avhandlingen *Tun og teig*.

Espeland var medredaktør i *[[Norsk Folkekultur]]* og utga en rekke artikler i dette tidsskriftet og i *[[Maal og Minne]]*, *[[Historisk Tidsskrift]]* og flere lokalhistoriske tidsskrifter. Mye av forskningen hans handlet om middelalderen på Vestlandet.

## Litteratur
* «Espeland, Anton», i
Eilert Mo

**Eilert Pedersen Mo** (1879–1936) var en norsk lærer og dialektforsker.

## Liv
Han var sønn av læreren Peder Moe og Marit Onsøyen. Etter middelskoleeksamen i Trondheim tok han lærereksamen ved Tromsø lærerskole i 1900 og var lærer i Soknedalen fra 1902 til 1907. Siden var han lærer i Romundstad skolekrets i hjembygda Rindal.

Ved siden av lærergjerningen utga Mo flere avhandlinger om dialekten i Rindal, særlig om ulike tonelag. Han skrev artikler for *[[Norsk Folkekultur]]* og *[[Maal og Minne]]*. Han utga også en samling salmer. Som språkforsker var Mo selvlært, men han fikk stipend til opphold ved universitetet i Kristiania på 1920-tallet. Han sto dessuten i brevveksling med flere av tidens språkforskere.

## Referanser


## Litteratur
* «Mo, Eilert», i 
* «Mo, Eilert», i 
* Arne Aune: «Eilert Mo og rindalsmålet», i *Rindal heimbygdlag årsskrift* 1991
Enok Sletengen

**Enok Sletengen** (født 25. april 1895 i Bergeberget i østre Elverum, død 27. november 1962 på Hamar) var en norsk lokalpolitiker som representerte Arbeiderpartiet. Sletengen var ordfører i Elverum i to perioder: først høsten 1945, og deretter fra 1952 til sin død i 1962.

Da han var 14 år begynte han å jobbe som tømmerhugger sammen med faren sin. I 1933 tok han over småbruket Brændholen i Hernes, og kombinerte det med jobben som skogsarbeider. Han var aktiv i Norsk Skog- og Landarbeiderforbund, og medlem av utvalget som i 1950 la fram forslag om en skogpolitikk for Arbeiderpartiet.

Sletengen ble valgt inn i kommunestyret i Elverum i 1927 og var varaordfører i kommunen fra 1935. Ordfører Olav Jørgen Sæter var også stortingsrepresentant, så Sletengen var fungerende ordfører i store perioder. Da krigen var over trakk Sæter seg som ordfører, og Sletengen ble valgt på det første kommunestyremøtet etter krigen, 8. september 1945.

## Referanser
TV-aksjonen 2018

**TV-aksjonen 2018** var den 45. TV-aksjonen i rekken og foregikk den 21. oktober 2018.

Innsamlingsaksjonen gav pengene til Kirkens Bymisjon for tiltak som søker å skape et mer inkluderende samfunn.

Nærmere 20 prosent av det innsamlede beløpet gikk til å dekke kostnadene.

## Referanser
TV-aksjonen 2019

**TV-aksjonen 2019** var den 46. TV-aksjonen i rekken og ble arrangert 20. oktober 2019. Innsamlingsaksjonen hadde navnet «På egne ben», og pengene skulle gå til CARE Norge.

## Referanser
Adolph Grüner Næser

**Adolph Grüner Næser** (født på Toten 8. august 1820, død i Elverum 18. desember 1863) var offiser og ordfører i Elverum 1855-1857 og 1861-1863. Han var også varaordfører 1853–55.

Faren var oberstløytnant Johan Fredrik Næser (1781-1845), som fra 1834 bodde på Sandberg i Skogn. Adolph ble utdannet offiser i 1840 og ble secondløytnant i Trondhjemske infanteribrigade. Fra 1842 var han ved Akerhusiske infanteribragade; her var han fra 1847 løytnant i Det hofske kompani. Sin siste stilling hadde han som kaptein og sjef for Østerdalske landverndivisjon fra 1859 til 1863. 

Mens han bodde i Elverum drev han omkring 1860 en liten, privat skole «med noen få elever». 

Han var bror av hoffsjef Fredrik Peter Leganger Næser. Deres søster Jemina Marie (1815–1895) var gift med landhandleren og trelasthandleren Jacob Christiansen (1805–1879) på Gaarderbakken i Elverum. Adolph Grüner Næser var gift med Christiane Thorberta Hegge Klykken (1824-1896), datter av sorenskriver Peder Klykken. 
## Referanser
Wandrups valg: 333 boktips

***Wandrups valg: 333 boktips fra Fredrik Wandrup*** er en bok av litteraturanmelderen Fredrik Wandrup utgitt på Versal forlag i 2008. Boka er tematisk organisert og med et kort avsnitt på noen setninger om hver bok og hvorfor den anbefales, ofte basert på Wandrups opplevelse av boka eller møte med forfatteren. 

Som favorittbøker utpekte han Célines *[[Reisen til nattens ende]]*, Conrads *[[Lord Jim]]* og Perecs *Livet - bruksanvisning*, og dessuten Millers *Krepsens vendekrets*.

## Referanser


## Litteratur
* Fredrik Wandrup *Wandrups valg: 333 boktips fra Fredrik Wandrup* Versal foralg 2008 ISBN 9788281880436
Blod, svette, sæd & asfalt

***Blod, svette, sæd & asfalt*** er et musikkalbum med Radiofantomene. Albumet ble utgitt i august 1992. Låten *Søster Sol* fikk et nytt liv sytten år senere som sommerhiten *Solbriller på* med Lars Vaular i samarbeid med Roar Ruus Finsås & Radiofantomene.
## Sporliste
# «Kanaan»
# «Spandabel»
# «Søster Sol»
# «Ånden som går»
# «Blod, svette, sæd & asfalt» (Kristian Nygaard/Radiofantomene)
# «Det ikkje så lett» 
# «Smil»
# «Forbruker-rapporten»
# «Tenk så lett»
# «Super Baby»
# «Himmel eller helvete»
# «Hei hei»
# «Epilog»
## Medvirkende
### Radiofantomene
* Roar Ruus Finsås - sang, akustisk gitar, bassgitar, arrangement, låtskriver, produsent
* Torgrim Linchausen - gitar, kor, arrangement, låtskriver, produsent
* Inge Svege - orgel, munnspill, congas, kor, arrangement, låtskriver, produsent 
* Ole Ludvig Krüger - trommer, congas, kor, arrangement, låtskriver, produsent
### Øvrige
* Christian Sunde - saksofon på *Blod, svette, sæd & asfalt, Hei hei* og *Epilog*
* Bente Halland - vokal på *Epilog*
* Yngve Sætre - co-produsent
* Sven Erga - co-produsent, mix 
* Kenneth Rasmussen - fotograf/coverdesign 
* Torfinn Nergaard - fotograf 
## Eksterne lenker
* Blod, svette, sæd & asfalt
Julie Woldseth

**Julie Woldseth** (født 13. januar 1998 i Trondheim) er en norsk troppsturner. Hun representerer Malvik Turn og RG. 

## Idrettskarriere
Woldseth deltok på det norske kvinnelaget som deltok i EM i troppsgymnastikk 2016, der Norge kom på femteplass i seniorklassen.

Hun deltok igjen under EM i troppsgymnastikk 2018, der den norske kvinnetroppen kom på fjerdeplass. Hun ble her tatt ut på EMs «All Star Team» i trampett. 

## Referanser
Bull (TV-serie)

***Bull*** er en amerikansk drama-tv-serie laget av Phil McGraw og Paul Attanasio. Serien gikk på CBS fra 2016 til 2022.

## Handling
TV-serien følger en gruppe ansatte ved Trial Analysis Corporation (TAC) et konsulent-firma - og  deres leder Dr. Jason Bull, en psykolog. Dr. Bull bruker sine, og resten av de ansattes, ferdigheter ikke bare for å velge de riktige jury-medlemmene for deres klienter.

Dr. Bull forsøker også å hjelpe klientenes advokater, med å avgjøre hva slags type argumenter som han tror best kan vinne over jury-medlemmer under viktige rettssaker.

## Skuespillere
* Michael Weatherly som Dr. Jason Bull. En psykolog, og innehaver av tre doktorgrader i psykologi. I tillegg har han sertifikat som pilot. Han misliker advokater, etter at han mislykkes med å bli advokat selv.
* Freddy Rodriguez som Benjamin «Benny» Colón (sesong 1 til 5) er Bulls tidligere svoger. Izzys yngre bror, en tidligere aktor. Advokat for Trial Analysis Corporation. Mellom Sesong 5 og Sesong 6 velger Benny å forlate New York, for å gifte seg med en kvinne han bare har kjent i en måned - og flytter deretter til Roma, Italia sammen med henne.
* Geneva Carr som Marissa Morgan. En psykolog, og nestkommanderende for Bulls team. Hun har tidligere jobbet for Homeland Security. Hun utviklet en algoritme som TAC bruker for å velge ut passende jury-medlemmer. I Sesong 6 aksepterer Marissa et tilbud om å begynne som partner for et konkurrerende selskap, og forlater TAC for en kortere periode.
* Christopher Jackson som Chester «Chunk» Palmer, en stylist som tidligere var ansatt for mote-magasinet Vogue. Han forbereder TACs klienter før rettssaker.
* Jaime Lee Kirchner som Danielle «Danny» James. En tidligere etterforsker etterforsker for New York City Police Department og for FBI, og deretter ansatt for TAC.
* Annabelle Attanasio som Cable McCrory (sesong 1 og 2) er teamets data-ekspert, som også er en dyktig datasnok. Midt i Sesong 2 får Cable sparken, etter å ha brutt loven. Hun blir drept i løpet av den tredje sesongen, når en bro hun kjører over kollapser under henne.
* MacKenzie Meehan som Taylor Rentzel (sesong 3 til sesong 6) er en cyber-ekspert og Marissas tidligere kollega fra NSA. Etter Cables dødsfall, blir Taylor ansatt for å fylle stillingen hennes. I Sesong 6 må hun kjempe mot sin tidligere ektemann, Erik, for at sønnen deres skal bo permanent hos henne.
* Yara Martinez som Isabella «Izzy» Colón: Er Bennys søster, som også er Dr. Bulls tidligere kone. Hun og Bull gifter seg på nytt i løpet av finalen av Sesong 5.

## Referanser


## Eksterne lenker
*
Nattesferd

***Nattesferd*** er tredje albumet til det norske heavy metal / punk-bandet Kvelertak. Dette var også det siste albumet med Erlend Hjelvik før han sluttet.
## Sporliste
# «Dendrofil for Yggdrasil»
# «1985»
# «Nattesferd»
# «Svartmesse»
# «Bronsegud (SSQ)»
# «Ondskapens galakse»
# «Berserkr»
# «Heksebrann»
# «Nekrodamus»

## Medvirkende
### Kvelertak
* Erlend Hjelvik - vokalist, låtskriver, produsent
* Bjarte Lund Rolland - gitar, låtskriver, produsent
* Maciek Ofstad - gitar, låtskriver, produsent
* Vidar Landa - gitar, låtskriver, produsent
* Marvin Nygaard - bass, låtskriver, produsent
* Kjetil Gjermundrød - trommer, låtskriver, produsent 
### Øvrige
* Brage Rognlien - trombone på *Dendrofil for Yggdrasil*
* Ole Magnus Ekeberg - tuba på *Dendrofil for Yggdrasil*
* Anne Lise Frøkedal - bakgrunnvokal på *1985, Nattesferd* og *Heksebrann*
* Katie Jones - bakgrunnvokal på *1985, Nattesferd* og *Heksebrann*
* Nick Terry - tekniker, mixing, mastering
* Kim Lillestøl - tekniker
* Arik Roper - artwork 
* Deformat - grafisk design
## Eksterne lenker
*
Salvian

**Salvian av Marseille** eller **Salvianus** var en kristen skribent som levde i Gallia (dagens Frankrike) i det 5. århundre. Hans fødested er ukjent, men enkelte forskere har ment at han ble født i Köln eller Trier en gang mellom 400 og 405.

## Biografi
Salvian ble utdannet ved skolen i Trier og ble sannsynligvis oppdratt som kristen. Hans verker viser at han hadde studert romersk rett og han var sannsynligvis av nokså høy byrd. Han var i hvert fall kristen da han giftet seg med Palladia, en datter av de hedenske foreldrene Hypatius og Quieta. Han tok med seg sin kone og flyttet til et kloster langt vekk, muligens Lerinsklosteret som var grunnlagt av St Honoratus. I syv år var det ingen kontakt mellom Salvian og svigerforeldrene, men etter at Hypatius ble kristen skrev Salvian et rørende brev til ham og ba om å gjenoppta kontakten. Hele brevet er en illustrasjon på Salvians beskyldning mot sin samtid om det synet at man mister sine følelser når man blir munk.

I Lerinsklosteret har Salvian sannsynligvis blitt kjent med sin tids ledende geistlige i regionen, Honoratius, som var abbed ved klosteret og senere erkebiskop av Arles (427-429), Hilarius av Arles og Eucherius av Lyon.

Hvis dateringen av Hilarius’ skrift «Vita Honorati» (en hagiografi om Honoratius) er riktig (til år 430), så har Salvian på dette tidspunkt forlatt Lyon og virket som prest i Marseille hvor han tilbrakte siste del av livet sitt.

## Skrifter
To av Salvians skrifter er bevart for ettertiden. Det er «Ad ecclesiam» og «De gubernatione Dei», i tillegg til ni brev eller epistler. Flere skrifter som blant annet nevnes av biografen Gennadius av Massilia, er tapt. Dette gjelder et dikt («In morem Graecorum») og noen homiliebøker.

## Utgivelser
*Ad ecclesiam* ble første gang utgitt i Sichard's *Antidoton* (Basel, 1528). *De gubernatione* ble utgitt av Brassican (Basel, 1530). De to bøkene ble utgitt sammen i ett bind i Paris i 1575. Pithoeus supplerte med *Variae Lectiones* og syv av hans brev (Paris, 1580). De er også gjengitt av Ritterhusius (Altorf, 1611), og Baluze (Paris, 1663–1669).

Flere andre utgivelser kom fra 16. til 18. Århundre. De vesentligste er Karl Felix Halm (Berlin, 1877) og F. Pauly (Wien, 1883).

## Referanser


## Eksterne lenker
* Salvian, On the Government of God (De gubernatione Dei)
* Nathaniel Lardner, The Credibility of the Gospel History, part two, s. 197
* Opera Omnia by Migne Patrologia Latina with analytical indexes
*
Peter Mathias Bugge

**Peter Mathias Bugge** (født i Valle i Sør-Audnedal 22. september 1803, død i Orkdal 18. juni 1890) var en norsk sakfører som var lensmann i Tynset 1836–42, ordfører i Elverum 1851-1855, og fogd i Orkedalen fogderi 1858–1888.

Faren Amund Bugge var losoldermann. Peter tok eksamen i 1825, arbeidet hos advokat Lasson og ved Stortinget inntil han i 1831 ble fullmektig for sorenskriveren i Østerdalen. Fra 1843 var han *underrettsprokurator* i Hedmark, og utviklet en advokatpraksis i Elverum. I Elverum eide han gården Helset fra 1845 til han i 1860 solgte den til staten til bruk som fogdebolig.

## Referanser
Slagelse kommune (1970–2006)

**Slagelse kommune** var en kommune i Vestsjællands amt i Danmark, dannet ved kommunalreformen i 1970 fra 1. april 1970. 

I forbindelse med kommunalreformen 2005–2007 ble den slått sammen med Hashøj kommune, Korsør kommune og Skælskør kommune til den nye storkommunen Slagelse kommune i  Region Sjælland fra 1. januar 2007.
## Borgermestre
* Lis Tribler (S) 1998–2006
* Jens Jørgensen (K)1994–1998
* Steen Bach Nielen (S) 1986–1994
* Aage Nørgaard (S) 1970–1986

Borgermester Lis Tribler overtok som borgermester i den nye Slagelse kommune fra 2007 og satt til 2014.

## Referanser
U23-EM i triatlon 2018

**U23-EM i triatlon 2018** ble arrangert 19. - 21. oktober 2018 i Eilat i Israel.

## Resultater menn



47 utøvere deltok. 



## Resultater kvinner



20 utøvere deltok. 



## Resultater stafett mix






## Kilder
;Resultater:
* Menn
* Kvinner
* Stafett mix

## Eksterne lenker
* ITU - 2018 Eilat ETU Triathlon U23 European Championships
Hagatunnelen (Samnanger)

**Hagatunnelen** var en veitunnel på fylkesvei 316 i Samnanger kommune i Vestland. Den var ca. 24 meter lang. Tunnelen ble fjernet i forbindelse med utbedring av veien.

## Se også

* Hagaåstunnelen

## Kilder

* Google street view (2009)
* Google street view (2010)
Har du noe ull?

***Har du noe ull?*** er et musikkalbum med Radiofantomene. Albumet ble utgitt i 1995.
## Sporliste
# «Arne»
# «Sus & dus»
# «Har du noe ull?»
# «Crazy»
# «E du homo?»
# «Drepende tanker»
# «Fylliken»
# «Platåsko & hoggormsokker»
# «Funk meg opp»
# «Unge frustrerte venn» (Glenn Nordin/Radiofantomene)
# «Kvinne»
# «Na, na, na, na»
# Hemmelig spor: «Den glade sprut» (Billy Mure/Arne Bendiksen/Radiofantomene)
## Medvirkende
### Radiofantomene
* Roar Ruus Finsås - sang, bassgitar, gitar, arrangement, låtskriver, produsent, fotograf
* Inge Svege - orgel, munnspill, congas, kor, arrangement, låtskriver, produsent, fotograf
* Ole Ludvig Krüger - trommer, congas, kor, arrangement, låtskriver, produsent
* Tore Martinsen - gitarer, kor, arrangement, låtskriver, produsent
* Christian Sunde - saksofon, kor, arrangement, låtskriver, produsent, fotograf
### Øvrige
* Arne Bendiksen - rap på *Arne*
* Even Johansen - perkusjon, bakgrunnvokal, remix på *Na, na, na, na*, produsent
* Viggo Krüger - akustisk gitar på *Fylliken*, elektrisk gitar på *Na, na, na, na*
* Christine Huseby - fele på *Den glade sprut*
* Geir Johannessen - mastering 
* Line Jerner - fotograf 
* Trond Blom Johannessen - fotograf 
* Kenneth Rasmussen - coverdesign

## Eksterne lenker
* Har du noe ull?
Charisia

* Se Systematisk inndeling

***Charisia*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, mørke trebukker med reduserte dekkvinger. Antennene er mindre enn halve kroppslengden, utvidete mot spissen og noe sagtakkede. Hodet er noe snuteformet forlenget i midten, med gasnke store, rundede fasettøyne. Pronotum er nesten kulerundt. Dekkvingene er redusert til korte, rundede skjell, gjerne med en lys midtstripe. Flygevingene er brunlige og dekker bakkroppen. Beina er kraftige, på bakbeina kan lårene og noen ganger også leggene være kraftig forstørret, mørke hår gjør at de ser enda større ut.

## Utbredelse
Arten er utbredt i Brasil og Fransk Guyana.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Charisia* Champion, 1892  
********* *[[Charisia bleuzeni]]* (Peñaherrera-Leiva & Tavakilian, 2003) 
********* *[[Charisia durantoni]]* (Peñaherrera-Leiva & Tavakilian, 2003) 
********* *[[Charisia euphrosyne]]* (Newman, 1840) 	
********* *[[Charisia melanaria]]* Gounelle, 1911 	
********* *[[Charisia mneme]]* (Newman, 1841) 	
********* *[[Charisia ornaticollis]]* Zajciw, 1973
********* *[[Charisia takiyae]]*  Carli, Monné, Santos-Silva & Rafael, 2025

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri
* 
*
Asiamesterskapet i akvatlon 2018

**Asiamesterskapet i akvatlon 2018** ble arrangert 20. oktober 2018 på Lantau i Hongkong.

Akvatlon er en variant av triatlon, der man ikke har en sykkeletappe, og består av en løpeetappe, en svømmetappe og en ny løpeetappe. I dette mesterskapet var distansene 2,5 km løping, 1000 meter svømming og 2,5 km løping. 

## Resultater menn
### Senior






### U23






### Junior






## Resultater kvinner
### Senior






### U23



Kun 1 utøver deltok i denne klassen. 



### Junior



Kun 2 utøvere deltok i denne klassen



## Referanser


## Kilder
;Resultater menn:
* Senior - U23 - junior

;Resultater kvinner: 
* Senior - U23 - junior

## Eksterne lenker
* ITU - 2018 Hong Kong ASTC Aquathlon Asian Championships
Rønnebergvillaen

**Rønnebergvillaen** også kalt **Rønneberghuset** var en stor villa på Rønneberghaugen i Ålesund sentrum og byens største privatbolig. Den ble bygget tidlig på 1900-tallet etter Ålesundsbrannen og ferdigstilt i 1907 etter tegninger av arkitektene Michaelsen & Dahl for grosserer Joachim Holmboe Rønneberg, i handelshuset Rønneberg den gang byens ledende bedrift. Den var tegnet av arkitektbrødrene Christian Fürst og Hans Backer Fürst. Villaen ble beskrevet som «juvelen» i jugendbyen Ålesund. I 1973 ble villaen revet og Rønneberghaugen sprengt bort for å gi plass til nytt rådhus i ti etasjer. Rivningsplanen førte til store protester, og demonstranter okkuperte villaen 22.-27. mars 1973 for å forsøke å forhindre rivningen. Langs Rønneberghaugen var det bratte klipper der måker begynte å hekke rundt 1950 slik at det dannet seg et fuglefjell.

Olav Rønneberg var siste innehaver av villaen.

I siste del av andre verdenskrig satte den tyske okkupasjonsmakten opp luftvernkanon på plattform på taket. Kanonen ble etter en tid tatt ned og erstattet med narrekanon (kulisse) av treverk og jern. Det 4. tyske *Küstensicherungsverband* brukte huset som base fra mars 1944.

## Referanser
Generalkommando

**Generalkommando** var betegnelsen på kommandoen og forvaltningen til et korps og tilhørende korpsområde i den bayerske, den prøyssiske, den saksiske og den württembergske armé i tiden like før og under første verdenskrig. Øverste offiser i generalkommandoen var en kommanderende general.
VM i triatlon mixed stafett 2018

**VM i triatlon for mixed stafett** (ITU Triathlon Mixed Relay World Championships) ble arrangert i Hamburg i Tyskland 15. juli 2018.

## Resultater

## Kilder
* Resultater (arkivert)
Lygrocharis

* Se Systematisk inndeling

***Lygrocharis*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Nokså små, spinkle, brunlige trebukker. Antennene er noe utvidet mot spissen, kortere enn kroppen. Oversidener kledt med fine, korte, nedliggende hår. Pronotum er tønneformet, lengre enn bredt. Dekkvingene er smale, tydelig innbuktet i midten. Beina er nokså lange med tydelig klubbeformede lår.

## Utbredelse
Artene er utbredt i Brasil, Ecuador og Uruguay.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Lygrocharis* Melzer, 1927  
********* *[[Lygrocharis neivai]]* Melzer, 1927
********* *[[Lygrocharis nigripennis]]* Mendes, 1938 	
********* *[[Lygrocharis setosus]]* Bezark & Santos-Silva, 2017

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri
* 
*
Q-verdi

**Q-verdi** i kjernefysikk og -kjemi er mengden energi absorbert eller frigitt under en kjernereaksjon. Verdien relaterer seg til entalpien av en kjemisk reaksjon eller energien til radioaktive nedbrytningsprodukter. Den kan bli bestemt fra massene av reaktantene og produktene. Q-verdien har en effekt på reaksjonsraten. Generelt vil en mere positiv Q-verdi for en reaksjon gi en høyere hastighet på reaksjonen, og gjøre slik at en likevekt vil «favorisere» produktene.

En generell formel for Q-verdien er:

Q(MeV)=-931,5 \Delta M (u)

Minusverdien foran konstanten er slik at Q-verdien er positiv for spontane reaksjoner.

## α-henfall
α-henfall er ofte observert for grunnstoffer tyngre enn bly. Den generelle formellen for α-henfall er:

^{A} _{Z} X -> ^{A-4} _{Z-2} X + ^4_2H

Q-verdien for en slik reaksjon blir dermed:

Q_\alpha = -931,5 (M^{A-4}_{Z-2}+M_{He}-M^A_Z)

Fra ligningen ovenfor sees det at mindre masse vil frigi energi.

## β<sup>−</sup>-henfall
β−-henfall kan bli skrevet som:

^{A} _{Z} X -> ^{A} _{Z{+1}} X^+ {}+ {}^0_{-1}\beta + \bar{\upsilon}

Derimot om en tar hensyn til elektroner, vil det nøytrale moratomet ha ***Z*** elektroner i sin orbital, men datteratomet, men kjerneladning ***Z+1*** må dermed fange ett elektron fra omgivelsene for å forbli nøytral.

^{A}_{Z{+1}} X^+ {}+ e- -> ^{A} _{Z{+1}} X

Dermed blir formelen for å beregne Q-verdien:

Q_{\beta^-} =-931.5(M_{Z{+1}}-M_Z)

## β<sup>+</sup>-henfall
β+-henfall kan bli skrevet som:

^{A} _{Z} X -> ^{A} _{Z{-1}} X^- {}+ {}^0_{+1}\beta + \upsilon ->^{A} _{Z{-1}} X {}+ {}^0_{-1}e^- +{}^0_{+1}\beta + \upsilon 

Elektronmassene som er assosiert med positron partikkelen gjør det slik at vi må inkludere to elektronmasser når Q-verdien kalkuleres:

Q_{\beta^+}=-931.5(M^A_{Z{-1}}+2M_e-M^A_Z)

## Elektroninnfanging
Elektroninnfanging kan generelt bli skrevet som:

{}^{A}_{Z}X ->[EC] {}^{A}_{Z{-1}}+X + \upsilon

Følgende ligning beskriver Q -erdien

Q_{EC}=-931.5(M^A_{Z{-1}}-M^A_Z)

## Referanser
Campsis

* trompetvin (*C.&nbsp;radicans*)
* *[[Campsis grandiflora]]*

***Campsis*** er ei slekt i trompettrefamilien.

Artene er forvedede klatreplanter. De er løvfellende og klatrer ved hjelp av luftrøtter. Bladene sitter motsatt og er enkeltfinnete. Småbladene er sagtannete. Blomsterstanden er en kort, endestilt kvast. Blomstene er trompetformede, guloransje eller skarlagensrøde med avrundede kronfliker. Det er fire krumme pollenbærere. Fruktene er avlange kapsler som sprekker opp på langs så de mange små, vingede frøene kan spres med vinden.

Slekta omfatter to  arter, trompetvin (*Campsis radicans*) fra østlige Nord-Amerika og  *[[Campsis grandiflora]]* fra Kina og Japan. Begge arter og hybriden mellom dem, *Campsis × tagliabuana*, dyrkes i hager i tempererte og subtropiske strøk. De er ikke særlig hardføre, og i Norge kan bare trompetvin dyrkes.

## Litteratur
* 
* 
* 
* 

## Eksterne lenker
*
Eucherius av Lyon

**Eucherius av Lyon**,  eller *St. Eucherius*, født ca. 380, død ca. 449, var biskop av Lyon og var en høyt rangert geistlig i den galliske kristne kirke. Han er kjent for sine skrifter hvor han forherliger en ekstrem form for selvfornektelse.

## Biografi
Eucherius var gift med Gallia (født ca. 390). Rundt 422, muligens etter at hans kone døde, trakk han seg tilbake til Lerinsklosteret som var grunnlagt av St. Honoratus utenfor Antibes med sine to sønner Veranius og Salonius for å studere og oppdra barna. Han dro senere til øya Lerona. Han hadde der kontakt med munken og teologen Johannes Kassian som sterkt framhevet askese og kristen monastisisme. 

## Skrifter
Det var under oppholdet på Lerona (ca. 428) at Eucherius skrev *De laude Eremi* (*In praise of the desert*) tilegnet biskop Hilarius av Arles.

Han skrev også *Epistola paraenetica ad Valerianum cognatum, de contemptu mundi* (*Epistle of exhortation to his kinsman Valerian, On the contempt of the world*) til sin venn Valerian.
Boken er et uttrykk for desperasjon over tilstanden i nåtiden og framtiden, men med et håp for den nye verden som skal oppstå.

Hans bok *Liber formularum spiritalis intelligentiae* som var tilegnet sønnen Veranius og er et forsvar for den allegoriske tolkning av Skriften og en forløper for den klassiske middelalderske hermeneutikken.

Eucherius ble høyt ansett i det sørøstlige Gallia og han ble valgt til biskop i Lyon, trolig i 434. Han deltok i Det første konsilet i Orange som metropolitt av Lyon og han hadde denne tittelen til sin død i 449. Han ble etterfulgt i biskopsrådet av sin sønn Veranius, mens hans andre sønn, Salonius, ble biskop av Genève.

Blant Eucherius' andre brev er hans *Institutiones ad Salonium*  som er tilegnet hans andre sønn. Mange homilier og andre skrifter har blitt tilskrevet Eucherius. Eucherius' minnedag er 16. november.

## Familie
Eucherius var gift med Gallia og hadde tre barn, sønnene Veranius og Salonius, og datteren Tullia (født ca. 410).

## Referanser


## Eksterne lenker
* Henry Wace, ''A Dictionary of Christian Biography and Literature'': Eucherius
*Edgar Henneke, ''The New Schaff-Herzog Encyclopedia of Religious Knowledge'': Eucherius
*''The World Contemned'' (''De Contemptu mundi'') (til engelsk ved Henry Vaughan, 1654)
*''De laude eremi'' (latin) i The Latin Library
Antonio Pucci

**Antonio Pucci** er navnet til flere pesoner:

*Antonio Pucci (dikter) - florentinsk dikter  
*Antonio Pucci (kardinal) - florentinsk kardinal 
*Antonio Pucci (racerfører) - italiensk racerfører
Antonio Pucci (dikter)

**Antonio Pucci** (født ca. 1310 i Firenze, død 1388 samme sted) var en florentinsk dikter.

Pucci var klokkestøper og utdannet seg videre autodidaktisk. Han skrev sin samling *Libro di Varie storie* («Bok med forskjellige historier») upå en folkelig dialekt, og ment for det enkle folks fornøyelse. I sin *Centiloquio* bearbeidet han 91 sanger fra Giovanni Villanis *Cronica* i tersiner. I *Le proprietà di Mercato Vecchio* priste han, atter i tersiner, det uforlignelige gatelivet i trengselen på de florentinske markedsplasser. I sine dikt kunne han i like styrker dadle eller prise kvinnene, en yndet trope i meddelalderen. Han forfattet *cantari* i åttedelte stanzaer, kalt *ottava rima*. Skildringene er på høvisk litteraturs vis, i tempo og med en undertone av subversive populær skepsis, som undergraver de sdamme konvensjoner som historiene kretser rundt, full av rik tidskoloritt og from følsomhet. Muligens deklamerte han dem på offentlige plasser: *La Reina d’Oriente*, *Gismirante*, *Apollonio di Tiro,* *Brito di Brettagna*, *Madonna Lionessa.*

## Verkutgaver
* Antonio Pucci: *Es nervt!*, hrsg. und übers. v. Moritz Rauchhaus, illustriert von Johanna Heyne. SuKuLTuR, Berlin 2018, ISBN 978-3-95566-083-3 (Erste deutsche Übersetzung von *Le Noie* sowie *Proprietà di Mercato Vecchio*).

## Referanser


## Litteratur
* *Libro di varie storie di Antonio Pucci*, edited by Alberto Varvaro, Palermo, 1957 (Erste moderne Ausgabe).
* P. Divizia: *I quindici segni del Giudizio: appunti sulla tradizione indiretta della *Legenda aurea* nella Firenze del Trecento*. In: *Studi su volgarizzamenti italiani due-trecenteschi*, a cura di P. Rinoldi e G. Ronchi, Roma, Viella, 2005, S. 47–64.
* Herbert Franz: *Antonio Pucci, ein Wegbereiter der Renaissance: und die "ottava rima" in der italienischen Literatur.* Triltsch & Huther, 1935.
* E. H. Gombrich: *Giotto's Portrait of Dante?* In: *Burlington Magazine*, Vol. 121, No. 917 (Aug., 1979), S. 471–483. (Zu einem Gedicht Puccis über ein Porträt Dantes von Giotto)

## Eksterne lenker
* ''Brito di Brettagna''  (e-Text, ttaliensk)
* ''Madonna Lionessa''  (e-Text, italiensk)
Erfjord (andre betydninger)

**Erfjord** eller **Erfjorden** kan vise til:

* Erfjord, en tidligere selvstendig kommune i Rogaland fylke
* Erfjorden, en fjordarm i Rogaland
* MS «Erfjord» (1904) som i perioden 1936–1969 var en lokalrutebåt tilhørende AS Jøsenfjord Rutelag
* Kjell Erfjord, tidligere ordfører i Lund kommune i Rogaland.
Noah Holm

**Noah Emmanuel Jean Holm** (født 2001) er en danskfødt norsk fotballspiller som spiller for .

## Karriere
Han har tidligere spilt i aldersbestemte kamper både for  og , før han gikk til .

### Rosenborg
Den 28. juli 2021 skrev han under en tre og et halvt årskontrakt med .

Den 1. august 2021 fikk han sin offisielle A-lagsdebut for Rosenborg mot .

Den 5. august 2021 scoret han sitt første mål for Rosenborg mot den slovenske klubben NK Domžale.

Den 15. august 2021 fikk han sin Eliteserie-debut for Rosenborg mot .

Den 22. august 2021 scoret han sitt første Eliteserie-mål for Rosenborg mot .

#### Reims (lån)
Den 1. september 2022 ble han lånt ut til den franske klubben  til 30. juni 2023.

### Brann
Den 2. september 2025 signerte han en kontrakt med  ut 2029-sesongen.

### Landslaget
Han ble tatt ut i Norges tropp til U19-EM 2019 i Armenia.

## Privatliv
Han er sønn av David Nielsen som spilte for ,  og .

## Referanser


## Eksterne lenker
* 
*  Offisiell statistikk for Rosenborg Ballklub, Noah Jean Holm
* Jeg føler meg norsk, og det er jeg glad for
Günther Victor, prins av Schwarzburg-Rudolstadt

**Günther Victor von Schwarzburg-Rudolstadt** (født 21. august 1852 i Rudolstadt, død 16. april 1925 i Sondershausen) fra huset Schwarzburg, var fra 1890 til 1918 fyrste av Schwarzburg-Rudolstadt og fra 1909 til 1918 fyrste av  Schwarzburg-Sondershausen.

## Referanser